75 लाेगों के बनाए आधार भामाशाह कार्ड
महूइब्राहिमपुर| कस्बेके अटल सेवा केन्द्र पर बुधवार को भामाशाह आधार कार्ड बनाने के लिए शिविर लगाया गया। शिविर में आधार कार्ड भामाशाह कार्ड बनवाने के लिए काफी संख्या में महिला-पुरुष उपस्थित हुए। सचिव राकेश कोली सहायक सचिव ज्योति शर्मा ने बताया कि ग्राम पंचायत में पूर्व में दो बार शिविर लगाने के बावजूद कई लोग भामाशाह आधार कार्ड बनवाने से वंचित रह गए थे। ग्रामीणों की मांग पर पुन: शिविर लगाया गया। इसमें 30 महिलाओं के भामाशाह कार्ड 45 लोगों के आधार कार्ड बनाए गए। शिविर में विष्णु शर्मा अजय जाट ने भामाशाह आधार कार्ड बनाने का कार्य किया।
दहेजप्रताड़ना के आरोपियों को पकड़ा
टोडाभीम|बालघाटपुलिस ने मंगलवार को दहेज प्रताड़ना के आरोपी दो पतियों को गिरफ्तार किया है। थानाधिकारी मुकेश शर्मा ने बताया कि पिछले दिनों गांव लपावली निवासी विवाहिता आशा पिंकी ने थाने में अपने पति एवं अन्य ससुरालजनों के विरुद्ध दहेज के लिए प्रताडि़त कर घर से निकालने का आरोप लगाते हुए मामला दर्ज कराया था। पुलिस ने मंगलवार को आरोपी पति निक्की पुत्र महेशचंद तथा अमीरचंद उर्फ अमर निवासी पॉवर हाउस के पास बांदीकुई को गिरफ्तार किया गया है।
स्पीडब्रेकर शीघ्र लगवाएं
करौली|पेयजल,विद्युत एवं मौसमी बीमारियों की रोकथाम के लिए साप्ताहिक बैठक जिला कलेक्टर विक्रम सिंह की अध्यक्षता में कलेक्ट्रेट सभागार में संपन्न हुई। जिसमें कलेक्टर ने कहा कि विद्युत, चिकित्सा, जलदाय एवं सानिवि विभाग के अधिकारियों को निर्वाद रूप से आमजन के लिए आवश्यक सुविधाएं उपलब्ध कराने के निर्देश दिए। उन्होंने सानिवि के अधिकारियों को स्पीड ब्रेकर लगवाने के साथ सड़क मरम्मत के कार्यों को शीघ्र पूरा कराने के निर्देश दिए। इस अवसर अधीक्षण अभियंता सानिवि जेपी यादव, विद्युत जेआर मीना, जलदाय सीताराम मीना, सीएमएचओ डाॅ. रामरूप मीना उपस्थित थे।
अतिक्रमणहटाने के लिए सौंपा ज्ञापन
हिंडौनग्रामीण| गांवविजयपुरा में चरागाह भूमि पर किए गए अतिक्रमण को हटाए जाने की मांग को लेकर ग्रामीणों ने तहसीलदार ज्ञानचंद जैमन को ज्ञापन दिया है। ग्रामीणों ने तहसीलदार को बताया कि विजयपुरा की चरागाह भूमि पर प्रभावशाली कुछ लोगों ने अतिक्रमण किया हुआ है। इससे लोगों में नाराजगी बनी हुई है। बताया कि इस चरागाह भूमि पर टीनशैड भी लगवा दिया गया है। इस अतिक्रमण की शिकायत पूर्व में भी तहसील के कर्मचारियों से की जा चुकी है, लेकिन कोई ध्यान नहीं दिया जा रहा है। तहसीलदार से जमीन को अतिक्रमण मुक्त करवाए जाने की मांग की गई है। ज्ञापन देने वालों में रामनिवास, देवी सिंह, जयसिंह, हरगोविंद, रामकिशोर, हंसराम, राजेश, अवधेश आदि शामिल थे।
गणतंत्रदिवस की तैयारी बैठक 5 को : करौली| गणतंत्रदिवस 26 जनवरी की तैयारी बैठक 5 जनवरी को कलेक्टर विक्रम सिंह की अध्यक्षता में कलेक्ट्रेट सभागार में आयोजित की जाएगी। संबंधित अधिकारियों को आवश्यक रूप से उपस्थित होने के निर्देश दिए हैं।
महूइब्राहिमपुर. अटलसेवा केन्द्र में आयोजित शिविर में भामाशाह आधार कार्ड बनवाने के लिए मौजूद लोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva